./data/phi1351/phi005/phi1351.phi005.perseus-lat1.xml
Cornelius Tacitus
arcus additi Romae et apud ripam Rheni et in monte Syriae Amano cum inscriptione rerum gestarum ac mortem ob rem publicam obisse  sepulchrum Antiochiae ubi crematus, tribunal Epidaphnae quo in loco vitam finierat  statuarum locorumve in quis coleretur haud facile quis numerum inierit  cum censeretur clipeus auro et magni-  tudine insignis inter auctores eloquentiae, adseveravit Tiberius solitum paremque ceteris dicaturum: neque enim eloquentiam fortuna discerni et satis inlustre si veteres inter scriptores haberetur  equester ordo cuneum Germanici appellavit qui iuniorum dicebatur, instituitque uti turmae idibus Iuliis imaginem eius sequerentur  pleraque manent: quaedam statim omissa sunt aut vetustas oblitteravit